બંદીએ કહ્યું, "હું લોકપાલ વરુણદેવતાનો પુત્ર છું. મને જળમાં ડૂબવાનો કોઈ ભય નથી. જેવી રીતે તમારા દરબારમાં બાર વર્ષીય યજ્ઞ થઈ રહ્યો છે તેવી જ રીતે મારા પિતા વરુણદેવ પણ બાર વર્ષીય યજ્ઞ કરી રહ્યા છે. આ યજ્ઞ કરાવવા માટે વિદ્વાન બ્રાહ્મણોની આવશ્યકતા હતી. તેથી શાસ્ત્રાર્થના બહાને મેં જ એમને જળમાં ડુબાડયા છે. પરંતુ તેઓ મર્યા નથી. મારા પિતાજીનો બાર વર્ષીય યજ્ઞ પૂરો થઈ ગયો છે. થોડા સમયમાં જ બધા બ્રાહ્મણો સાથે મારા પિતાજી અહીં આવી રહ્યા છે.